JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Abbas nõuab Palestiina riigi tunnustamist
Sõjaoht Liibanonist
Hamas tegi ettepaneku vaherahuks
Valmistudes ÜRO Peaassamblee 13. septembril algavaks istungiks,
on Palestiina omavalitsuse juhtkond alustanud ulatuslikku lobikampaaniat
ÜRO täieliku tunnustuse saamiseks Palestiina riigile.
See tunnustus oleks täiesti rahvusvahelise õiguse vastu
nagu seda määratletakse
1934. a riikide õigusi ja kohustusi puudutavas hartas.
Selle järgi on selge, et PO ei täida Montevideo hartas seatud tingimusi
ehk tal pole määratletud piirkonda; tal pole püsivat rahvastikku;
tal pole valitsust, kes valitseks piirkonda, mida ta nõuab;
ja tal pole võimet harrastada välissuhteid,
nii et palestiinlaste juhtkond
püüab saada ÜRO kaudu kunstlikult riigi positsiooni.
See eeldaks siiski
ÜRO Julgeolekunõukogu kõigi viie alalise liikme positiivset soovitust,
misjärel see võidakse
2/3 häälte enamusega ÜRO Peaassambleel heaks kiita.
Riyad Mansour, PO alaline esindaja ÜROs, ütles,
et nad nõuavad Palestiina riigi täisliikmelisust ÜROs,
sest vaid nii saavad nad säilitada idee kahe riigi lahendusest.
"Kui USA praegune valitsus usub kahe riigi lahendusse
1967. a piirides, on tema sõnul kasulikeim,
kui see tunnustaks Palestiina riiki ja hääletaks selle poolt,
et soovitada meid riigiks, kellel on ÜRO's täisliikmestaatus."
Nii teatas PO ametlik päevaleht al-Hayat al-Jadida.
Liibanonis suurt sõjalist võimu omav terrorirühmitus Hezbollah
on oma peasekretäri Hassan Nasrallah' sõnul
ainuõige esindaja Liibanoni rahvast kaitsma.
Fasl al-Khitabis, YouTube'is avaldatud videol kuulutas Nasrallah,
et Allah on volitanud tema ja samas Hezbollah',
mis tähendab muide Allahi parteid, kaitsma liibanonlasi
ja tema rahvas on valmis ohverdama oma hinged, lapsed
ja lähedased selle sihi saavutamiseks.
Avaldus kõlas keset Iisraeliga peetavaid kõnelusi
seoses Liibanoni-Iisraeli tüliga mandrilava gaasipuurimise teemal
Karishi maardlas, kus arvatakse leiduvat eriti ulatuslikke gaasivarusid.
Hezbollah' on korduvalt väitnud, et need gaasileiud kuuluvad islamile,
ja Iisraelil pole seega mingit õigust neid leide hõlvata.
Iisrael aga ei pea Hezbollah't ei Liibanoni ega islami esindajaks,
vaid Iraani käsutäitjaks.
Iisraeli Liibanonist ohustav väljakutse on palju tõsisem,
kui Palestiina Islamidžihaadi rakettide peatamine Gazast,
tõdes Iisraeli armee.
Seda seetõttu, et Hezbollah' juht Hassan Nasrallah
loodab selgelt Iraani toetusele,
kes on toimetanud rühmitusele hulgaliselt rakette.
Eelmine nädal hoiatas Revolutsiooni- kaardi juht Hossein Salami Iisraeli,
et teda tabab kõigis konfliktides Hezbollah'ga
Liibanonist massiivne raketirünnak.
Peaminister Yair Lapidi ja kaitseminister Benny Gantzi teatel
alustab Iisrael 1. septembril gaasi pumpamist
Karishi uuel väljal hoolimata sellest, et Hezbollah' juht
on ähvardanud kujundlikult lõigata ära selle käsivarre,
kes Liibanoni vara varastab.
USA on saatnud kohale lepitaja mainitud merepiiritüli lahendama
ja oli juba lahendusele lähedal,
kui Hezbollah sekkus oma sabotaažiähvardustega.
Vaidlusalune piirkond on 860 ruutkilomeetri suurune ala
Vahemere idaosa avamerel Iisraeli ja Liibanoni vahel.
Iisrael on omakorda hoiatanud, et kõigile Hezbollah' aktsioonidele
Karishi gaasivälja vastu või mujal Iisraelis
vastatakse jõulise sõjalise löögiga.
Juulis tulistas Iisrael alla kolm Hezbollah' drooni,
mis olid teel vaidlusalusele gaasiväljale.
Gazat valitseva terrorirühmituse Hamas kõrge poliitjuht Ahmad Yousef
nõuab rahvusvaheliselt toetatud mitmeaastast relvarahu ehk hudna't
Iisraeli ja Gaza vastupanurühmituste vahele.
Ahmad Yousefi sõnul
on Gaza hetkel nõrk ja blokeeritud ega suuda vastata Iisraeli armee jõule.
Vastupanu peaks seega tunnistama
nii diplomaatilist kui sõjalist ebaõnnestumist
ja kaaluma korduvate relvarahude asemel mitmeaastast vaherahu.
10. augustil Palestiina ajalehes al-Quds avaldatud sõnumi järgi
annaks sarnane vaherahu palestiinlastele aega puhata,
revideerida oma poliitilisi ja sõjalisi võimalusi, koguda jõudu
ning arendada sellist poliitikat, mida aktsepteeriks ka rahvas.
Ennekuulmatu oli ettepanek uurida ühe riigi lahendust,
kuid ei täpsustatud, kas tegu oli Iisraeli või Palestiina riigiga,
kuid siiski lahendusega, millele võiks saada ka rahvusvahelise toetuse.
Käesolev aasta on toonud Iisraeli ja Venemaa suhteisse uued mõõtmed
ei positiivses ega negatiivses mõttes.
Endise peaministri Netanyahu ajal suhted töötasid
ja erimeelsusi suudeti arutada.
Täna arvatakse Iisraelis põhjendatult,
et Venemaa ja Iraan on Iisraeli tõsiseimad vaenlased,
kuigi kumbki riik pole Iisraeliga sõjas,
mida on endiselt nii Liibanon kui Süüria.
Venemaa-Iraani süvenevat koostööd on kiirendanud Ukraina sõda,
mida Iraan pole rahvusvahelisel areenil kunagi hukka mõistnud.
Koostöö ja sõprus olid rambivalguses augusti alguses,
kui Venemaa saatis Baikonuri kosmosekeskusest
orbiidile Iraani luuresatelliidi Khayyam.
Kuigi väidetakse midagi muud, saab Iraan oma kasutusse tõhusa vahendi,
millega jälgida ka Iisraeli armeebaase ja liikumist ning edastada infot
oma käepikendusarmeedele Liibanonis ja Gaza sektoris.
Iraanil on ka arenenud droonitehnika
ja riik ongi müünud Venemaale 300 lahingudrooni
ning saab vastutasuks Venemaa kaasaegseid hävitajaid SU-35,
millega püütakse ära hoida võimalikke rünnakuid
oma tuumaprogrammiga seotud rajatiste vastu.
Iisraelis ollakse ka enam kui mures sellest lähtunud võimalusest,
et Venemaa lubaks Iraanil kasutada
kaht Süürias asuvat olulist lennubaasi riigi põhjaosas.
Samal ajal kui Iisraeli armee õnnitleb end eduka Gaza operatsiooni eest,
peab riigi valitsus kaaluma üha tõsisemat probleemi
liiklusõnnetuste vallas.
Üksnes eelmine nädal hukkus erinevates liiklusõnnetustes
riigi erinevais paigus 19 inimest,
ja mööduva aasta jooksul on arv tõusnud juba 225ni,
mis on riigi ajaloo kõrgeim.
Iisraeli teedel hukkub nüüd rohkem inimesi kui sõdades ja terrorirünnakuis
ning riigi transpordiministeerium on selle suhtes enam kui mures,
sest enamikel juhtudest on õnnetuste põhjuseks
maanteede vilets seis, kiiruse ületamine
ja nutitelefonide kasutamine sõidu ajal.
Kuigi Iisraelis on arendatud
mitmeid sõiduvahendite tehnikat parandavaid seadmeid ja rakendusi,
ei paista need liiklejatele kohale jõudnud olevat.
Transpordiministeerium otsibki pingsalt viise olukorra parandamiseks,
sest sõidukite arv kasvab pidevalt
ning teede seisukord ja valgustus ei suuda tempoga kaasas käia.
Hiljuti New Yorgis toimunud
India-Briti kirjaniku Salman Rushdie mõrvakatse taga
on olnud tõenäoliselt mõned Iraani Revolutsioonikaardi liikmed,
kirjutas Iisraeli meediaväljaanne Arutz Sheva.
Ründaja, 24-aastane šiiidi taustaga mees Hadi Matar
pidas teole eelnevail päevil sotsiaalmeedias regulaarselt sidet
Iraani Revolutsioonikaardiga,
rääkisid nii Euroopa kui Lähis-Ida luureallikad.
Kuigi Iraani valitsus eitab,
et neil oleks mingi pistmist mainitud teoga, on siiski selge,
et Rushdie teos Saatanlikud värsid
viis usulise kohtuotsuseni juba 1989. a.
Selle kuulutas välja Iraani toonane juht ajatolla Khomeini
ja seda pole kunagi tühistatud,
kuigi Iraani valitsus lubas Suurbritanniale,
et nad kohtuotsust ellu ei vii. See pole takistanud
ühel Iraani sihtasutusel tõstmast Rushdie tapmise eest makstavat tasu,
mis on tõusnud 3,3 miljoni dollarini.
Iraani nüüdne juht Ali Khamenei on samuti kinnitanud,
et Salman Rushdie on usust taganeja, keda tohib islami seaduste järgi tappa.
Mõrvakatse siiski ebaõnnestus
ja Rushdie juba taastub saadud haavadest.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee